অষ্টবসু
অষ্টবসু (সংস্কৃত: अष्टवसु, আইএএসটি: Aṣṭavasu) হলেন আটজন গণদেবতা। দক্ষের কন্যা ও ধর্মদেবের স্ত্রী বসুর গর্ভে তাদের জন্ম। কিছু পুরাণ ও রামায়ণ মতে অষ্টবসুদের বর্ণনা করা হয়েছে কশ্যপ ও অদিতির সন্তান এবং মহাভারতে মনু বা ব্রহ্মা প্রজাপতির সন্তান হিসেবে। তারা হলেন আটজন মৌলিক দেবতা প্রকৃতির দিকগুলি (পঞ্চভূত) প্রতিনিধিত্ব করে এবং মহাজাগতিক প্রাকৃতিক ঘটনা (সূর্য, চাঁদ ও তারা) প্রতিনিধিত্ব করে। বসু নামের অর্থ হল 'উজ্জ্বল' বা 'ধন দানকারী'। তারা তেত্রিশ দেবতার মধ্যে আটজন।